TALE 1:

KÆRE \_\_\_\_\_\_\_\_\_\_ OG \_\_\_\_\_\_\_\_\_. KÆRE GÆSTER.

Mit navn er \_\_\_\_\_\_\_\_\_\_\_\_\_\_\_\_ og det er en fornøjelse for mig at få lov til at vie jer.

Jeg håber, at dagen i dag må blive helt fantastisk for jer og fyldt med en masse dejlige minder.

Inden jeg foretager vielsen, vil jeg at minde jer om betydningen og vigtigheden af det løfte, som I nu vil give hinanden.

Ægteskabet er jeres løfte om at leve sammen og om at hjælpe hinanden gennem alle livets glæder og udfordringer i både kærlighed, venskab og tolerance.

Ægteskabet kræver også, at I tager ansvar for jer selv og hinanden og at I viser tillid til

hinanden.

For ægteskabet er muligvis det største og mest udfordrende eventyr, man som menneske kan begive sig ud i. Og det har I valgt at gøre sammen.

Jeres ægteskab er ikke gjort ved ceremonien her i dag. Det er noget, I selv skal arbejde videre med.

• Med kærlighed, tålmodighed og loyalitet.

• Ved at tale og lytte, hjælpe, støtte og tro på hinanden.

• Gennem ømhed og latter.

• Ved at lære at tilgive og sætte pris på hinandens forskelligheder.

• Og sidst men ikke mindst – ved at lære at fokusere på det der virkelig er vigtigt - og give slip på resten.

Husk at ægteskabet ikke er det samme som at blive til ét menneske. I morgen når I vågner, er I stadig to forskellige mennesker, sandsynligvis også med forskellige meninger og holdninger. Dem skal I også give hinanden plads til. Der skal være plads til at være uenige og til at have egne drømme, ligesom I selvfølgelig også har jeres fælles drømme.

Jeg håber, at jeres ægteskab vil blive fyldt med mange gode grin og dejlige oplevelser.

Det var mine personlige ord til jer. Nu vil jeg gå over til den mere formelle del og bede jer bekræfte jeres løfte til hinanden. Det vil jeg gøre ved først at spørge dig,

Hvad er dit fulde navn (A)

Hvad er dit fulde navn (B)

Jeg spørger nu dig (A) om du vil have (B) til ægtefælle?

På samme måde spørger jeg dig (B), om du vil have (A) til ægtefælle?

Efter I nu har bekræftet at ville ægte hinanden, erklærer jeg jer hermed at være ægtefolk.

Tillykke!

TALE 2:

KÆRE \_\_\_\_\_\_\_\_\_\_ OG \_\_\_\_\_\_\_\_\_\_. KÆRE GÆSTER.

Mit navn er \_\_\_\_\_\_\_\_\_\_\_\_\_\_\_\_ og det er en fornøjelse for mig at få lov til at vie jer.

I to er her i dag, fordi I ønsker at indgå ægteskab, og det ønske skal I nu bekræfte.

Inden jeg vier jer, vil jeg gerne minde jer om betydningen af det løfte, som I nu vil give hinanden.

At indgå ægteskab er ligesom at indgå en pagt. En pagt der indebærer ansvar såvel som kærlighed og en pagt, som I i fællesskab skal holde sammen på og arbejde for.

I skal sammen arbejde for jeres kærlighed og sammen passe på jeres kærlighed. Kærligheden forudsæt­ter, at I hjælper hinanden, også selvom I møder udfordringer på jeres vej. Det er på sådanne tidspunk­ter, at I måske særligt skal huske tilbage på det løfte, som I giver hinanden i dag.

Husk at kærligheden også gør, at de gode øjeblikke nydes ekstra meget.

Jeg ønsker for jer, at jeres ægteskab bliver fyldt med dejlige oplevelser, og at I får grinet rigtig meget sammen. Giv hinanden plads til at vokse både som par og som individer. Hvis I gør det, er jeg sikker på, at jeres samliv kun vil blive styrket med årene.

Det er med kærlighed, at I skal forme jeres liv sammen. Det er med kærlighed, at I skal holde sammen og sejre på livets vej.

Med disse ord vil jeg gå til den formelle del af vielsen og bede jer bekræfte, at I her i dag i København giver hinanden jeres Ja. Det vil jeg gøre ved først at spørge dig,

Hvad er dit fulde navn (A)

Hvad er dit fulde navn (B)

Jeg spørger nu dig (A) om du vil have (B) til ægtefælle?

På samme måde spørger jeg dig (B), om du vil have (A) til ægtefælle?

Efter I nu har bekræftet at ville ægte hinanden, erklærer jeg jer hermed at være ægtefolk.

Tillykke!

TALE 3:

KÆRE \_\_\_\_\_\_\_\_\_\_ OG \_\_\_\_\_\_\_\_\_\_. KÆRE GÆSTER.

Mit navn er \_\_\_\_\_\_\_\_\_\_\_\_\_\_\_\_ og det er en fornøjelse for mig at få lov til at vie jer.

I dag er en særlig dag forhåbentlig med gode oplevelser, som I vil tænke tilbage på med glæde. I står her i dag, fordi I har ønsket at sige ja til ægteskabet og ja til hinanden.

Ægteskabet giver jer både rettigheder og forpligtelser, og det forudsætter et løfte om samliv i gensidig kærlighed, hjælpsomhed og tolerance i alle livets forhold.

Jeg håber, at I altid vil huske på grundene til, at I har valgt lige netop hinanden.

Med disse ord ønsker jeg for jer, at I igennem hele ægteskabet må leve i et harmonisk og lykkeligt fæl­lesskab.

Og nu til den mere formelle del, hvor jeg vil bede jer bekræfte, at I her i dag i København giver hinan­den jeres Ja og ønsker at indgå ægteskab ved borgerlig vielse.

Hvad er dit fulde navn (A)

Hvad er dit fulde navn (B)

Jeg spørger nu dig (A) om du vil have (B) til ægtefælle?

På samme måde spørger jeg dig (B), om du vil have (A) til ægtefælle?

Efter I nu har bekræftet at ville ægte hinanden, erklærer jeg jer hermed at være ægtefolk.

Tillykke